Sag anlagt den 21. januar 2019 – Amigüitos pets & life mod EUIPO – Société des produits Nestlé SA (THE ONLY ONE by alphaspirit wild and perfect)
(Sag T-40/19)
Stævningen er affattet på engelsk
Parter
Sagsøger: Amigüitos pets & life, SA (Lorca, Spanien) (ved advokat N. Fernández Fernández-Pacheco)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Société des produits Nestlé SA (Vevey, Schweiz)
Oplysninger vedrørende sagen for EUIPO
Ansøger af det omtvistede varemærke: Amigüitos pets & life, SA
Det omtvistede varemærke: Ansøgning om EU-figurmærket THE ONLY ONE by alphaspirit wild and perfect i farverne hvid, rød og sort – EU-varemærkeansøgning nr. 15 385 719
Sagen for EUIPO: Indsigelsessag
Den anfægtede afgørelse: Afgørelse truffet den 19. november 2018 af Fjerde Appelkammer ved EUIPO (sag R 272/2018-4)
Påstande
Den anfægtede afgørelse annulleres, for så vidt som den tog indsigelsen rejst mod EU-varemærkeansøgning nr. 15 385 719 for varer i klasse 5 og 31 til følge.
EUIPO pålægges at bekræfte registreringen af EU-varemærkeansøgning nr. 15 385 719 for alle de varer, der søges beskyttet af nævnte varemærke.
Intervenienten og i påkommende tilfælde EUIPO tilpligtes at betale omkostningerne forbundet med sagens behandling ved EUIPO og for Retten.
Anbringender
Tilsidesættelse af artikel 8, stk. 1, litra b), i Europa-Parlamentet og Rådets forordning (EU) 2017/1001
Tilsidesættelse af artikel 8, stk. 5 i Europa-Parlamentet og Rådets forordning (EU) 2017/1001.
____________